BSC-LT/ACAData huggingface dataset:
[ca] En aquest projecte, s'ha fet un estudi basat en la relació que existeix entre la capacitat intel·lectual de l'alumnat, les habilitats i tècniques d'estudi que han adquirit i els resultats acadèmics. La mostra ha constat de 18 alumnes de segon d'ESO de l'IES Vicent Castell i Domènech de Castelló als quals se'ls ha passat el test IGF (Inteligencia General i Factorial) i el cuestionari CHTE (Cuestionario de Habitos y Tecnicas de Estudio) a més a més s'ha fet ús dels resultats acadèmics de l'alumnat al mes de juny. El treball ha consistit en comparar els resultats de l'IGF i el CHTE amb els resultats acadèmics de cada alumne de la classe de segon d'ESO per tal de confirmar o rebutjar l'hipòtesi plantejada: millors resultats acadèmics quan més capacitat intel·lectual i millors habilitats i tècniques d'estudi. Només en el 27,78% dels casos es confirma l'hipòtesi proposada. Una vegada analitzats els resultats, s'ha plantejat una proposta d'acció per tal de dur-la a terme al llarg de la primera avaluació del curs. Es tracta d'un taller d'aprenentatge i millora d'habilitats i tècniques d'estudi amb l'objectiu de millorar el rendiment acadèmic de l'alumnat.

[en] This project has been a study based on the relationship between intellectual ability of the students , skills and study skills they have acquired and academic results . The sample consisted of 18 students in the second ESO IES Castillo and Vicente Castelló Domenech who have had past the test IGF ( General Intelligence Factor ) and CHTE questionnaire ( Questionnaire of Study Habits and Techniques ) also has been used academic results of students in June . The work consisted in comparing the results of the IGF and CHTE with each student's academic results of the second class of secondary school in order to confirm or reject the hypothesis : better academic results when more brainpower and better skills and study skills . Only in 27.78 % of cases confirms the proposed hypothesis . After analyzing the results , we propose an action to carry out during the course of the first assessment . This is a workshop for learning and improving skills and study skills in order to improve the academic performance of students.
[ca] L'evolució recent del Dret de contractes posa de manifest la importància de la protecció del medi ambient com un aspecte a tenir en compte en les decisions relatives a les compres públiques. Efectivament, els poders públics estan mostrant una major sensibilitat en la consecució d'una millor protecció del medi ambient i, per a això, un dels instruments és la modulació de la contractació, bo i incloent, sempre amb respecte als principis del Tractat de la Unió, consideracions ambientals en les diverses fases dels procediments.

[en] Recent evolution of Contract Law highlights the importance of environmental protection as an aspect to be taken into account in the decisions regarding public purchases. Indeed public powers are showing more commitment to achieve a better environmental protection. To do this one of the tools available is the conditions of public contracts, where there can be included environmental considerations in different phases of their procedure, observing the principles of the EU Treaties.
[ca] Es comenten les sèries de vegetació presents al Barranc d'Aznar (Vilafranca, Castelló): també les espècies més significatives que s'han trobat en aquest paratge de gran atractiu botànic, que hauria d'ésser conservat en el seu estat natural.

[en] The vegetation series present and the more important species of Barranc d'Aznar (Vilafranca, Castelló), that was founded in this place, are discussed. Its a very interesting locality from botanic viewpoint, that must saved in your natural condition.
[ca] En combinar el concepte de llengua identitària i el de llengua personal adoptiva, i a partir de l'experiència de la societat valenciana, aquest article intenta mostrar de quina manera l'activitat traductora pot col·laborar al redreçament de qualsevol llengua europea minoritzada. S'hi presenten les polítiques lingüístiques de la Unió Europea que podrien posar-se en pràctica sense suposar greus problemes de pressupost per als Estats membres, entre les quals ocupa un lloc de privilegi la traducció.

[en] This article attempts to show how the translation activity can contribute to the recovery of any European minorized language. This is done by combining the concept of language identity and the concept of personal adoptive language, as well as taking into account the experience of the Valencian society. Language policies that could be implemented without assuming serious budget problems for the European Union are presented, being the use of translation one of the strategies suggested.
[ca] Aquest estudi s'ocupa d'analitzar el nombre de marcadors de relacions contrastives en un corpus de receptes anomenat Corpus of Women's Instructive Texts in English, 19th century sub-corpus (COWITE19). Les relacions d'oposició, també conegudes com a adversatives o contrastives, solen identificar-se amb marcadors com ara "but", "although", i "however". Des d'un punt de vista semàntic, es pot parlar de la classificació que s'estableix entre contrast, concessió i correcció, basada alhora en l'evidència lingüística, les diferències lèxiques i el comportament sintàctic (Izutsu, 2008). L'antítesi, presentada com a recurs de naturalesa verbal, analítica i persuasiva, afegeix una funció retòrica addicional (Fahnestock, 1999). L'anàlisi d'aquests marcadors s'ha realitzat seguint una metodologia d'anàlisi de corpus computat i pretén descobrir quins marcadors contrastius feien servir més les dones per a l'elaboració de les receptes. També mostra quina relació doposició és la predominant, ja sigui contrastiva, concessiva o correctiva. Finalment detecta l'antítesi com un altre significat d'oposició. En tots els casos, se subratlla el possible paper argumentatiu d'aquests marcadors com un pas més en la caracterització de l'escriptura científica de dones.

[en] This study seeks to analyse the occurrence of contrastive relational markers in a corpus of recipes called Corpus of Women's Instructive Texts in English, the 19th century sub-corpus (COWITE19). Opposition relations, also referred to as adversative or contrastive, are usually identified with markers such as "but", "although", and "however". From a semantic point of view, a classification of these relations can be established into contrast, concession, and corrective, based on their linguistic evidence, lexical differences and syntactic behaviour (Izutsu, 2008). A further rhetorical function is antithesis, presented as a consistent device possessed of a verbal, analytical and persuasive nature (Fahnestock, 1999). The analysis of these markers is made following a computerised corpus analysis methodology and tries to discern which contrastive markers are mostly employed for the instructions conveyed by females. It also shows which opposition relation is predominant, whether contrastive, concessive, or corrective and, finally, it detects antithesis as an additional opposing meaning. In all cases, the possible argumentative role of these markers is highlighted as another step in the characterisation of women's scientific writing.
[ca] Aquest article estudia les diferents lliçons del consell d' Abdal·la Salomó (Tirant lo Blanch) i de la Lletra de reials costums, amb especial atenció a les transcripcions incorrectes. S'hi edita tot el text amb les diverses variants existents.

[en] This paper deals with the different lessons of Abdal·la Salomó's advice (in Tirant lo Blanch) and the Lletra de reials costums, with special attention to incorrect transcriptions. The whole text is edited, including the different variants in extant manuscripts.
[ca] En aquest article evocarem les tradicions que es van formar en el marc de la fundació de Heian-kyô (Kyôto), capital del Japó entre l'any 794 i l'any 1868. Veurem com els seus fundadors van inspirar-se al Fengshui per edificar-la i com van modificar progressivament els principis d'aquesta ciència importada de la Xina amb l'objectiu de crear una ciutat ideal el relleu de la qual seria posteriorment considerat com a una disposició ideal i va servir de model per a la disposició d'altres ciutats. Veurem finalment com aquesta versió japonesa del Fengshui va influir enormement a les concepcions arquitectòniques, les tradicions i la visió del món dels antics japonesos.

[en] This article evokes the traditions associated with the founding of Heian-kyô (Kyoto), the capital city of Japan between 794 and 1868. We examine how its founders used Feng Shui to choose the site for the city and gradually modified the principles of this science, imported from China, to create the ideal city. Its layout came to be considered as the ideal city design and served as a model for other cities. Finally, we describe how this Japanese version of Feng Shui has impacted heavily on the Japanese conception of architecture, its traditions and its ways of understanding space.
[ca] En l'any que és commemora el tres-cents aniversari de la desfeta d'Almansa, bo és replantejar-se algunes qüestions sobre l'evolució de la societat en general, i de la valenciana en particular. Des d'aquesta perspectiva hem volgut subratllar, en primer lloc, la importància que té el concepte de reproducció social per poder entendre, així millor, les forces de fusió i fissió de la societat valenciana, més si cal quan en aquesta sempre s'ha enregistrat una accentuada dissociació entre propietat i explotació. Aquesta característica és la que, en segon lloc, ens ha fet centrar també el nostre treball en la idea de modernitat, tan estimada pels corrents il·lustrats, que un cop deslligada d'altres conceptes com els de creixement i desenvolupament, ens posa sobre la importància de la integració i vertebració dels valencians al voltant de les ciutats i dels mitjans de comunicació.

[en] In the year that we commemorate the three hundred anniversary of the defeat of Almansa is good to reconsider some questions about the evolution of the society in general, and of the Valencian one in particular. From this perspective we have wanted to underline, in the first place, the importance that has the concept of social reproduction to be able to understand the coalition forces of the Valencian society better, more if it fits when in this society always registered an accented dissociation between property and exploitation. This characteristic is the one that, in second place, we have made the work in the idea of modernity, so dear for the cultured ones, that once untied of other concepts like those of growth and development, it locates us on the importance of the integration and the structuring of the Valencian people around the cities and means of transport and communication.
[ca] L'avaluació del risc per a la població general front a la inhalació de plaguicides d'ús actual en l'agricultura ha sigut estudiada en una zona rural (Sant Jordi del Maestrat) i una remota (Morella) del País Valencià. L'avaluació del risc s'ha realitzat utilitzant una metodologia desenvolupada prèviament i que parteix de la mesura dels nivells de plaguicides en la fase particulada de l'atmosfera (PM10) per estimar les concentracions totals a l'aire. Un total de 88 mostres recollides des de gener fins a desembre de 2010 s'analitzaren per cromatografia de gasos i líquids acoblada a detectors d'espectrometria de masses. Es detectaren 10 plaguicides dels 34 analitzats, amb concentracions mitjanes des de 6.36 fins a 337.65 pg m-3 en ambdues estacions. L'avaluació del risc es va calcular per a les poblacions al voltant de les dues estacions de mostra. Per a adults, xiquets i lactants el risc d'inhalació crònica estimada, expressada com Quocient de Perill (Hazard Quotient, HQ) ha sigut <1 per a tots els plaguicides.

[en] Risk assessment of inhalated currently used pesticides in the general population has been studied in a rural and a remote sampling sites of Valencia Region. The risk assessment was conducted using a methodology developed previously and based on the measurement of the levels of pesticides in the particulate phase of the atmosphere (PM10) to estimate the total concentrations in the air. A total of 88 samples collected from January to December 2010 were analyzed by gas and liquid chromatography coupled to mass spectrometry. 10 out of the 34 pesticides analyzed were detected, with mean concentrations from 6.36 to 337.65 pg m-3 in both stations. The risk assessment was calculated for the populations around the two sampling sites. For adults, children and infants the risk of chronic inhalation, expressed as Hazard Quotient (Hazard Quotient, HQ) was <1 for all pesticides.
[ca] El control arqueològic per a les obres del vial 5 de la Torre de la Sal en 2013 ens permeté identificar una sitja que no fou excavada fins a 2019. Presentem els resultats de la intervenció i l'estudi dels materials ceràmics ibèrics i púnics recuperats que ens ha permés datar el conjunt entre la segona meitat del segle VI i la primera meitat del segle V aC.

[en] The archaeological control for the works of la Torre de la Sal in 2013 allowed us to identify a silo that was not excavated until 2019. We present the results of the intervention and study of the recovered Iberian and Punic ceramic materials that have allowed us to date the set between the second half of the 6th century and the first half of the 5th century BC.
[ca] Evolució al llarg dels segles XVI i XVII de les construccions promogudes pels diversos governs pontificis, per plasmar per tota la topografia urbana de Roma el seu poder. Per a això, els diferents Papes es posaren en mans de diferents artistes per a fer realitat les seves intencions; per tant, les altes esferes eclesiàstiques i els variats artistes del panorama artístic romà necessitava d'uns i dels altres. Aquesta unió entre poder i art és molt present durant els segles XVI i XVII.

[en] The evolution along the 16 th and 17 th centuries of the promoted constructions by the different pontifical governments, to capture throughout it's urban topography of Rome it's power. For this, the different Popes were put in the hands of various artists to realize their intentions, thus the high ecclesiastical spheres and the different artists of the artistic panorama from the pontifical Rome needed each other. This union between power and art is very present throughout the sixteenth and seventeenth centuries.
[ca] La percepció actual sobre l'escassa producció de l'estudiantat universitari en les últimes dècades pot ser la mateixa que tenien altres professors en temps passats. Tanmateix, les formes d'avaluació més limitades i la irrupció de les noves tecnologies poden establir una diferencia. Estos factors están al servei de la controvèrsia quan se'ls culpa d'impedir el desenvolupament intel·lectual, o quan es considera també que les TIC són la marca generacional dels joves enfront del seu professorat desfasat. El propòsit d'este treball és oferir una anàlisi temptativa de la situació per a validar el que sembla una percepció generalitzada de la decadència de l'educació superior. Les nostres dades s'obtindran a partir de les respostes que l'alumnat de tercer curs del Grau en Estudis Anglesos no pogueren aportar. En el nostre plantejament considerem les dificultats que tenen els alumnes per a assolir els nivells més alts de les taxonomies com la de Bloom (1956) o la de Dreyfus i Dreyfus (1980) amb les seues posteriors modificacions. Indirectament abordarem les competències clau i les formes d'avaluació. Els resultats ens condueixen al dilema de mantindre la progressió actual o, per contra, reflexionar i prendre mesures.

[en] Present perceptions about the poor production of university students in the last decades might be the same other professors had in previous centuries. Nonetheless, more corseting forms of assessment and the irruption of new technologies can establish a difference. These factors serve the controversy when blamed for preventing intellectual development, or when also considering that ICTs are the personal mark of new generations of youths who face their outdated dinosaur teachers. The purpose of this paper is to provide a tentative case analysis of the situation to validate what seems a generalized perception of the decay of tertiary education. Our data will be obtained from answers that students of the third year of a Humanities English degree could not provide. In our approach we will consider the difficulties students have in reaching the highest levels of taxonomies like Bloom's (1956) or Dreyfus & Dreyfus (1980) with their further modifications. Collaterally we will tackle key competences and forms of assessment. Results will present the dichotomy of maintaining the present progression or, alternatively, think again and take some action.
[ca] En aquest article es presenta la relació de Konstandinos P. Kavafis amb la realitat cultural i política egípcia de la seva època. Més concretament, s'intenta demostrar com l'actitud del gran poeta d'Alexandria respecte del món egipci va anar canviantconsiderablement al llarg del anys, passant d'una clara indiferència —per no parlar, en alguns casos, d'un evident menyspreu—a una simpatia i una afinitat cada cop més grans amb la lluita del poble egipci contra els dominadors anglesos i els amb seus afanys de llibertat.

[en] This article presents Konstandinos P. Kavafis' relationship with the Egyptian cultural and political reality of his time. More specifically, we try to show how the attitude of thegreat poet from Alexandria towards the Egyptian world changed considerably over the years, from a clear indifference –not to mention, in some cases, an evident contempt–to a growing sympathy and affinity with the struggle of the Egyptian people against the English dominators and with their desire for freedom.
[ca] La revisió i condicionament dels magatzems del Museu Arqueològic de Borriana ha permet estudiar diversos fragments de càntirs d'obra negra amb uns elements artístics notables que van ser elaborats al llarg del segle XVIII als tallers de Vilafranca del Penedès (Barcelona). Aquestes ceràmiques procedeixen, d'una banda, del jaciment subaquàtic de Benafelí (Almassora), i els altres dos exemplars de les intervencions arqueològiques realitzades al Palau (Borriana) i a l'ermita de Sant Mateu (també a Borriana). Aquesta tipologia ceràmica, de característiques ben peculiars quant a la decoració, es troba escassament documentada a la costa de Castelló, però revela l'existència d'una interessant activitat comercial que es va dur a terme a la costa mediterrània peninsular en època moderna.

[en] The revision and renovation of the archaeological Museum of Burriana's sotrerooms has made it possible to study several fragments of black ware water bottle and remarkable artistic elements that were amde during the 18th century in the workshops of vilafranca del Penedès (Barcelona). These ceramics come on the one ahnd, from the underwater site of Benafelí (Almassora), and the other two exemples from the archaeological interventions carried out at the Palau (Burriana) and the Sant Mateu hermitge (also in Burriana). This type of pottery, with peculiar characteristics in terms of decoration, is scarcely documented on the coast of castellón, but it reveals the existence of an interesting commercial activity that took place on teh Mediterranean coast of the peninsula in the modern period.
[ca] Aquest estudi forma part d'una sèrie de treballs que portem algun temps realitzant sobre la vegetació nitròfila litoral a la Comunitat Valenciana (Espanya). En aquesta ocasió es proposa una nova associació, Cypero rotundi-Paspaletum dilatati, que abasta certs prats higronitròfils lligats a la sèrie de l'omeda (Hedero helicis-Ulmo minoris sigmetum) com una de les seues etapes finals, que es localitzen a la plana litoral quaternària valenciana. Aquests herbassars es troben de forma seminatural a zones enjardinades, però també en ambients naturals lligats a la sèrie de l'omeda.

[en] This study is part of a series of works that we have been doing for some time on the current nitrophilous vegetation in the coastal zone of the Valencian Community (Spain). A new association is proposed, Cypero rotundi-Paspaletum dilatati, that includes certain hygro-nitrophilic meadows linked to elm groves (Hedero helicis-Ulmo minoris sigmetum) as one of its final stages, which are located on the Valencian quaternary coastal plain. These grasslands are found semi-naturally in garden areas, but also in natural environments linked to elm groves.
[ca] En els darrers anys el nostre coneixement de les àrees d'enterrament tardoantigues a la ciutat de Dertosa ha augmentat significativament, gràcies sobretot a les excavacions que s'han produït a la zona del barranc del Rastre. En aquest estudi presentem les dades de caire funerari obtingudes de les excavacions efectuades al carrer de la Mercè entre els anys 2009 i 2010. És destacable la troballa d'un conjunt de sepulcres de cista del segle VI cobertes amb grans lloses de pedra. Aquesta modalitat d'enterrament, la qual ha d'estar destinada a personatges d'un rang social elevat, no s'havia documentat fins ara a Tortosa.

[en] In recent years, our knowledge about the late Roman burial areas of the city of Dertosa has increased significantly mainly due to the excavations that have been carried out in the Rastre ravine area. In this paper we present the data of funeral type obtained from the excavations of Mercè street between 2009 and 2010. Is remarkable the finding of a VIth century set of stone slab graves covered by ashlars. This type of burial, which must be reserved for individuals of high social rank, was unknown in Tortosa until now.
[ca] Els moviments socials són indicadors del malestar que existeix en una societat i de la capacitat per intentar donar respostes. El període de mobilització en què entrem a partir del 15 de maig de 2011 i en el qual encara estem, ha portat a moltes persones a formular una impugnació de la política desenvolupada pels representants polítics a les institucions ia pensar que la participació en el govern de les societats de les que formem part hauria de tenir a veure amb bastant més que el vot. L'actuació de la Plataforma d'Afectats per la Hipoteca (pah) s'ha convertit en un referent d'aquesta política. Assistim a l'exigència d'una altra política. Una política amb més participació, millor representació, més transparent i amb més mecanismes de rendiment de comptes, atenta a les necessitats i drets del conjunt de la ciutadania. No és un repte fàcil, però per a moltes persones és per on passa la sortida de la veritable crisi que s'està vivint a Espanya.

[en] Social movements are indicators of the malaise that exists in a society and its ability to provide answers to it. The mobilization period that started in May 15, 2011 and that is still going, has led many people to formulate a contestation of the politics developed by politician representatives in the institutions and to think that participation in the governance of our society should be something more than voting. The action of the Plataforma de Afectados por la Hipoteca (pah) has become a reference of this politics. We attend a claim of a new politics. A politics with higher participation, better representation, more transparency and with greater accountability, sensitive to the needs and rights of all citizens. This is not an easy challenge, but for many people it is the way to exit the real crisis we are living in Spain.